กระทู้ถามที่ ๗๖๙ ร.

สภาผู้แทนราษฎร

๓ กันยายน ๒๕๖๗

เรื่อง การกำหนดแนวทางการจัดการปัญหาฝุ่นละออง PM 2.5 ขององค์กรปกครองส่วนท้องถิ่น

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ตามรัฐมนตรีว่าการกระทรวงมหาดไทย ดังต่อไปนี้

ประเทศไทยประสบปัญหากับฝุ่นละอองมาเป็นระยะเวลายาวนาน โดยเฉพาะฝุ่นละออง PM 2.5 ซึ่งเป็นฝุ่นขนาดเล็กที่มีขนาดไม่เกิน ๒.๕ ไมครอน ส่งผลต่อเศรษฐกิจ สังคม และคุณภาพชีวิตของพื้นท้องประชาชน ซึ่งในภาคเหนือได้รับผลกระทบอย่างรุนแรงทุกปี ในปัจจุบันกำหนดให้มีการแต่งตั้งคณะกรรมการจัดการปัญหามลพิษทางอากาศเพื่อความยั่งยืน เพื่อหารมาตรการเร่งด่วนในการแก้ไขปัญหาฝุ่นละออง PM 2.5 และปัญหามลพิษทางอากาศ ในพื้นที่ ๑๗ จังหวัดภาคเหนือและ ๕ จังหวัดปริมณฑล ดำเนินการป้องกันและแก้ไขปัญหาไฟป่า การเผาในที่โล่ง ปัญหาหมอกควันและฝุ่นละออง ในส่วนขององค์กรปกครองส่วนท้องถิ่น ซึ่งได้รับมอบหมายจากกระทรวงมหาดไทยตามข้อกำหนดของคณะกรรมการจัดการปัญหามลพิษทางอากาศ เพื่อความยั่งยืน ให้ดำเนินการจัดการควบคุมปริมาณฝุ่นละออง PM 2.5 ในพื้นที่ให้อยู่ในเกณฑ์มาตรฐาน แต่การดำเนินการในหลายส่วนองค์กรปกครองส่วนท้องถิ่นมีอำนาจหน้าที่จำกัดไม่สามารถดำเนินการได้อย่างครบถ้วนทุกมิติ อีกทั้งยังไม่มีการกำหนดแนวทางปฏิบัติและวิธีการในการจัดการที่ชัดเจน ทำให้ไม่สามารถดำเนินการแก้ไขปัญหาได้อย่างยั่งยืน จึงขอเรียนถามว่า กระทรวงมหาดไทย มีการกำหนดแนวทางปฏิบัติและวิธีการแก้ไขปัญหาดังกล่าวอย่างเป็นรูปธรรมอย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง
เพชรรัตน์ ใหม่ชมภู
สมาชิกสภาผู้แทนราษฎร พรรคประชาชน
จังหวัดเชียงใหม่

คำตอบกระทรวงที่ ๗๖๙ ร.

ของ นางสาวเพชรรัตน์ ใหม่ชมภู สมาชิกสภาผู้แทนราษฎร พรรคประชาชน จังหวัดเชียงใหม่ เรื่อง การกำหนดแนวทางการจัดการปัญหาฝุ่นละออง PM 2.5 ขององค์กรปกครองส่วนท้องถิ่น

ข้าพเจ้า นายอนุทิน ชาญวีรกูล รัฐมนตรีว่าการกระทรวงมหาดไทย ขอตอบกระทรวง
ของท่านสมาชิกผู้มีเกียรติ ดังนี้

คำถาม กระทรวงมหาดไทย มีการกำหนดแนวทางปฏิบัติและวิธีการแก้ไขปัญหาดังกล่าวอย่างเป็นรูปธรรมอย่างไร ขอทราบรายละเอียด

คำตอบ กระทรวงมหาดไทยขอเรียนว่า สถานการณ์ฝุ่นละอองขนาดเล็ก PM 2.5 ในประเทศไทย มีแนวโน้มเพิ่มสูงขึ้น โดยเฉพาะพื้นที่ ๑๗ จังหวัดภาคเหนือ กรุงเทพมหานครและปริมณฑล และสามารถเกิดขึ้นได้ทั่วทุกภาคของประเทศไทยโดยเฉพาะในช่วงต้นปีและปลายปีของทุกปี โดยมีแหล่งต้นกำเนิดจากกิจกรรมในพื้นที่ ได้แก่ ไฟป่า การเผาในพื้นที่เกษตร นอกจากจะกระจายและสะสมในพื้นที่จนเกินมาตรฐาน ซึ่งรัฐบาลได้ให้ความสำคัญกับการแก้ไขปัญหาฝุ่นละอองขนาดเล็ก PM 2.5 เป็นอย่างมาก กระทรวงมหาดไทย โดยกรมส่งเสริมการปกครองท้องถิ่น ได้ดำเนินการจัดทำแนวทางในการแก้ไขปัญหาฝุ่นละออง PM 2.5 เพื่อให้องค์กรปกครองส่วนท้องถิ่นสามารถนำไปใช้ในการแก้ไขปัญหาฝุ่นละออง PM 2.5 ในพื้นที่ โดยมีรายละเอียด ดังนี้

๑. ขอความร่วมมือจังหวัดกำชับองค์กรปกครองส่วนท้องถิ่นในพื้นที่ให้ดำเนินการ ดังนี้

๑.๑ ขอให้องค์กรปกครองส่วนท้องถิ่นชี้แจง แนะนำ การควบเข้าใจแก่ประชาชนให้ตระหนักถึงสถานการณ์และอันตรายของฝุ่นละอองขนาดเล็กที่เกิดขึ้นในปัจจุบันอย่างทั่วถึง

๑.๒ ขอให้องค์กรปกครองส่วนท้องถิ่นดำเนินการตามอำนาจหน้าที่กับผู้กระทำผิดตามพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม

๑.๓ ขอให้องค์กรปกครองส่วนท้องถิ่นพิจารณาบรรจุกิจกรรม/โครงการป้องกันและแก้ไขปัญหาไฟป่านอกควันและฝุ่นละอองขนาดเล็ก PM 2.5ไว้ในแผนพัฒนาท้องถิ่น และพิจารณาจัดตั้งงบประมาณตามกิจกรรม/โครงการที่ได้บรรจุไว้ในแผนพัฒนาท้องถิ่น

๑.๔ ให้องค์กรปกครองส่วนท้องถิ่นประกาศเป็นพื้นที่ควบคุมเหตุรำคาญ เมื่อปรากฏเหตุรำคาญขึ้นเป็นบริเวณกว้าง จาก่อให้เกิดอันตรายต่อสุขภาพของประชาชน โดยให้ครอบคลุมทุกพื้นที่ตามหลักเกณฑ์ สวิตย์ และเงื่อนไขที่ประกาศกระทรวงสาธารณสุข เรื่อง หลักเกณฑ์ สวิตย์ และเงื่อนไขการประกาศพื้นที่ควบคุมเหตุรำคาญ พ.ศ. ๒๕๖๑ ก่อนหน้านี้

๑.๕) BURNA การร่วมกับจังหวัดและอำเภอหรือน่วยงานอื่นๆ เกี่ยวข้อง เพื่อดำเนินงานป้องกันและแก้อาเซียนหาไฟฟ้าหมอกควันและฝุ่นละอองขนาดเล็ก (PM 2.5) ในพื้นที่

และฟางข้าวไปแปรรูปเพื่อเพิ่มมูลค่าแทนการเผา

2\. ขอความร่วมมือจังหวัดพิจารณาคัดเลือกองค์กรปกครองส่วนท้องถิ่นที่มีการดำเนินงานการป้องกันและแก้ไขปัญหาไฟป่า หมอกควัน หรือฝุ่นละอองขนาดเล็ก PM 2.5 ที่โดดเด่น (Best Practice) อย่างน้อย ๑ แห่ง เพื่อถอดบทเรียนความสำเร็จดังกล่าว และนำไปเผยแพร่ให้กับองค์กรปกครองส่วนท้องถิ่นอื่น ๆ ใช้เป็นตัวอย่างในการดำเนินงาน โดยการจัดทำวิดีโออธิบายการดำเนินงานป้องกันและแก้ไขปัญหาไฟป่า หมอกควัน หรือฝุ่นละอองขนาดเล็ก PM 2.5 แล้วเผยแพร่ผ่านช่องทาง YouTube ของจังหวัด และจัดส่งรายละเอียดการถอดบทเรียน พร้อมกับ YouTube URL ให้กรมส่งเสริมการปกครองส่วนท้องถิ่น ทั้งนี้ กรมส่งเสริมการปกครองส่วนท้องถิ่น ได้มีการสรุปผลการถอดบทเรียนและได้ขอความร่วมมือจังหวัดประชาสัมพันธ์ผลการถอดบทเรียนดังกล่าวให้องค์กรปกครองส่วนท้องถิ่นทราบ เพื่อองค์กรปกครองส่วนท้องถิ่นจะได้นำไปใช้เป็นแนวทางในการแก้ไขปัญหา ในพื้นที่ต่อไป

3\. กรมส่งเสริมการปกครองส่วนท้องถิ่นได้ศึกษาการถอดบทเรียนในการดำเนินงานการป้องกันและแก้ไขปัญหาไฟป่า หมอกควัน หรือฝุ่นละอองขนาดเล็ก PM 2.5 ขององค์การปกครองส่วนท้องถิ่นต้นแบบ และได้ขอความอนุเคราะห์แนวทางในการจัดทำแผนป้องกันและแก้ไขปัญหาฝุ่นละอองขนาดเล็ก PM 2.5 จากกรมควบคุมมลพิษ เพื่อใช้ในการศึกษาแนวทางในการจัดทำแผนการดำเนินงานการป้องกันและแก้ไขปัญหาฝุ่นละอองขนาดเล็ก PM 2.5 ขององค์กรปกครองส่วนท้องถิ่น และได้ขอความอนุเคราะห์กรมควบคุมมลพิษและกรมป้องกันและบรรเทาสาธารณภัยให้ความเห็นต่อ (ร่าง) แผนการดำเนินงานดังกล่าวซึ่งกรมส่งเสริมการปกครองส่วนท้องถิ่นได้ดำเนินการจัดทำแผนการดำเนินงานการป้องกันและแก้ไขปัญหาฝุ่นละอองขนาดเล็ก PM 2.5 ขององค์กรปกครองส่วนท้องถิ่นเสร็จเรียบร้อยแล้ว และได้ขอความร่วมมือจังหวัดแจ้งองค์กรปกครองส่วนท้องถิ่นให้นำไปจัดทำเป็นแผนการป้องกันและแก้ไขปัญหาฝุ่นละอองขนาดเล็ก PM 2.5 ขององค์กรปกครองส่วนท้องถิ่นเอง เพื่อใช้เป็นแนวทางในการแก้ไขปัญหาฝุ่นละอองขนาดเล็กในพื้นที่ขององค์กรปกครองส่วนท้องถิ่นต่อไป